Knisja.mt/ritratti .td_uid_3_5f71dc54b9404_rand.td-a-rec-img{text-align:left}.td_uid_3_5f71dc54b9404_rand.td-a-rec-img img{margin:0 auto 0 0} L-Arċisqof Charles Scicluna qal li l-Maltin għandhom verament jilqgħu lill-immigranti u mhux jittollerawhom jew jissaportuhom. Semma kif ħafna drabi, il-kliem użat fil-konfront tal-immigranti huwa iebes iżżejjed. Dan qalu fl-omelija tiegħu llum waqt quddiesa biex tiċċelebra Jum l-Immigranti u r-Refuġjati, li saret fil-Knisja Parrokkjali ta' Marija Annunzjata f'Ħal Balzan. Mons. Scicluna spjega li dan huwa l-106 Ħadd iddedikat lir-refuġjati u l-immigranti. Għal din il-quddiesa attendew immigranti li jgħixu Malta u li qed jingħataw l-għajnuna mill-Kummissjoni Emigranti li f'isem il-Knisja f'Malta toffri akkomodazzjoni lil madwar 400 persuna. Il-Kummissjoni taħdem biex dawn in-nies ikunu milqugħin, megħjuna u integrati fis-soċjetà. Mons. Scicluna semma kif f'Ħal Balzan joqogħdu madwar 118-il refuġjat. L-Arċisqof qal li l-Mulej iħares lejn il-qalb u mhux lejn it-tikketti li joħloq il-bniedem. Irrefera għall-Evanġelju li fih jissemmew il-pubblikani u n-nisa tat-triq. Qal li dawn kienu biss tikketti li ħolqu l-Lhud għan-nies li waqgħu lura fil-ħlas tat-taxxa u għall-prostituti, rispettivament. Spjega li dawn huma kategoriji maħluqin mill-bnedmin għal bnedmin oħra bħalhom, għax Alla ma joħloqx pubblikani u prostituti, imma din sempliċiment hi tikketta li ngħatatilhom bħalma anke llum, nagħtu ħafna tikketti lin-nies. #td_uid_2_5f71dc54b72f4 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/09/27122708/WhatsApp-Image-2020-09-27-at-12.25.25-2-80x60.jpeg) 0 0 no-repeat}#td_uid_2_5f71dc54b72f4 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/09/27122657/WhatsApp-Image-2020-09-27-at-12.25.25-1-80x60.jpeg) 0 0 no-repeat} 1 minn 2 Knisja.mt/ritratti Knisja.mt/ritratti L-Arċisqof irrefera wkoll għas-sejħa ta' Ġesù biex naħdmu fid-dielja u qal li din hi stedina għall-bnedmin biex ikollhom sehem fil-proġett t'Alla, li hu proġett ta' mħabba. Meta taslilna din l-istedina, irridu ngħidu iva għal kollox, spjega l-Arċisqof, u dan ifisser li nilqgħu, nipproteġu u nintegraw. L-immigranti joffrulna opportunità biex nilqgħu lill-Mulej, qal l-Arċisqof. Mons. Scicluna fisser ukoll li l-piż tal-immigrazzjoni ma nistgħux nerfgħuh waħedna. Huwa sellem lill-awtoritajiet li fuq livell Ewropew, jinsistu fuq is-solidarjetà. L-appell tal-Arċisqof Filmat: L-Arċisqof jitlob biex Malta ma titħalliex terfa' l-piż tal-immigranti waħedha .td_uid_4_5f71dc54b9738_rand.td-a-rec-img{text-align:left}.td_uid_4_5f71dc54b9738_rand.td-a-rec-img img{margin:0 auto 0 0}